34567O K T U B R E 1 5 , 2 0 1 5 Disiembre 14-20 Agserbi ken Jehova nga Awan Pakasingaan PANID 3 Disiembre 21-27 Itultuloymo nga Utoben Dagiti Naespirituan a Bambanag PANID 18 Dadakkel Letrana nga Edision PASET 2
34567 OCTOBER 15, 2015 ILOKO Semimonthly Vol. 136, No. 20 DAGITI MAADAL NGA ARTIKULO ˝ Agserbi ken Jehova nga Awan Pakasingaan ˝ Itultuloymo nga Utoben Dagiti Naespirituan a Bambanag Agbibiagtayo iti tiempo a naawagan panawen ti pannakasinga. Ania ti mabalintayo nga aramiden tapno saantayo a masinga ket maipamaysatayo da- giti naespirituan a bambanag iti biagtayo? Ti may- sa a pamay-an ket ti panangbasa iti Sao ti Dios. Kasanotayo a masigurado a makagunggona ti pa- nagadaltayo? Masungbatan dagitoy a saludsod ka- dagitoy nga artikulo. Saan a mailaklako daytoy a publikasion. Maipa- paay daytoy kas paset ti sangalubongan a traba- ho a panangisuro iti Biblia a supsuportaran dagiti boluntario a donasion. Malaksid no adda sabali a naipakita, dagiti teks- to ti Biblia ket naadaw iti Baro a Lubong a Patarus ti Nasantuan a Kasuratan. Publishers: Watchtower Bible and Tract Society of New York, Inc. 2015 Watch Tower Bible and Tract Society of Pennsylvania. Printed in Japan.
Agserbi ken Jehova nga Awan Pakasingaan 'Nagim-imdeng ni Maria iti sao ni Jesus. Nasinga ni Marta iti panangasikaso iti adu nga annongen.' - LUC. 10:39, 40. KANTA: 94, 134 ANIA TI SUNGBATMO? Kasano a nangipaay kadatayo da Marta ken Maria iti nagsayaat nga ulidan? Ania ti kayat a sawen ti saan a naan-anay a panangusar iti lubong? Kasano a tultuladen ti adu ti ulidan da Jesus ken Pablo a nagserbi iti Dios nga awan ti pakasingaan? ANIA ti mapanunotmo no malagipmo ti karak- ter ti Biblia a ni Marta? Nupay isu laeng ti ba- bai a nainaganan kas maysa kadagiti adalan nga impatpateg ni Jesus, impatpategna met ti daddu- ma a babbai a natulnog iti Dios, kas ken Maria 1, 2. Apay nga impatpateg ni Jesus ni Marta, ngem ania ti mangipakita nga imperpekto ni Marta? OKTUBRE 15, 2015 PASET 2 3
a dungdungnguenna nga ina ken ti kabsat ni Marta a ni Maria. (Juan 11:5; 19:25-27) Apay a nadakamat iti salaysay ti Ebanghelio nga impat- pateg ni Jesus ni Marta? 2 Impatpateg ni Jesus ni Marta saan laeng a gapu ta managpadagus ken nagaget no di ket gapu iti espiritualidadna. Ni Marta ket maysa a babai a talaga a mamati kadagiti pannursuro ni Jesus. Nabileg met ti pammatina a ni Jesus ti na- ikari a Mesias. (Juan 11:21-27) Nupay kasta, imperpekto met a kas kadatayo. Idi bimmisita ni Jesus iti balay da Marta, imbagana ken Jesus nga ilintegna ti maysa a banag a para kenkuana ket saan nga umiso. Kinunana: "Apo, saanmo kadi a pakaseknan a ti kabsatko binaybay-annak nga ag- maymaysa a mangasikaso iti bambanag? Ngarud, ibagam kenkuana a tumulong kaniak." (Basaen ti Lucas 10:38-42.) Ania ti maadaltayo iti day- toy a salaysay? 4 PASET 2 TI PAGWANAWANAN
NASINGA NI MARTA 3 Sinubadan ni Jesus ti kinamanagpadagus da Marta ken Maria iti naespirituan a sagut. Ginunda- wayan ni Maria ti manggun-od iti pannakaammo manipud iti Naindaklan a Mannursuro. Nagtugaw "iti sakaanan ti Apo . . . , ket nagim-imdeng iti sao- na." No kasta koma ti inaramid ni Marta, sigurado a kinomendaran ni Jesus gapu iti panagimdengna. 4 Nupay kasta, nagbalin nga okupado ni Marta nga agisagana iti naimas a kanenda ken adu pay a bambanag tapno komportable ni Jesus. Dagita ti makagapu a naringgoran ni Marta isu a maru- rod ken Maria. Napaliiw ni Jesus nga adu unay ti ar-aramiden ni Marta, isu a siaalumamay a ki- nunana: "Marta, Marta, maringgoran ken mariri- bukanka maipapan iti adu a banag." Kalpasanna, imbagana nga umanayen ti maysa a putahe. Kino- mendaranna met ni Maria gapu iti panagimdengna. 3, 4. Ania ti mangipakita a pinili ni Maria ti "naimbag a bingay," ket ania a leksion ti sigurado nga impateg ni Mar- ta? (Kitaen ti ladawan iti panid 18 iti regular nga edision.) OKTUBRE 15, 2015 PASET 2 5
Kinunana: "Iti biangna, pinili ni Maria ti naimbag a bingay, ket saanto a maikkat kenkuana dayta." Mabalin a malipatan ni Maria ti kinnanna iti daydi nga espesial nga okasion, ngem saanna a malipatan ti komendasion ken dagiti naespirituan a taraon a naawatna gapu ta impamaysana ti dimngeg ken Jesus. Nasurok nga 60 a tawen kalpasanna, insurat ni apostol Juan: "Ni Jesus inayatna ni Marta ken ti kabsatna a babai." (Juan 11:5) Ipakita dagitoy a na- ipaltiing a sasao a sigurado nga impateg ni Marta ti naayat a balakad ni Jesus ket inkagumaanna ti nag- serbi a simamatalek ken Jehova iti intero a panag- biagna. 5 No maipapan iti pakasingaan, ania ti nakaidu- maan ti biag ita iti biag idi panawen ti Biblia? "Iti pakasaritaan ti tao, ita laeng nga adda dagiti nagsa- yaat a pamay-an ti komunikasion, napapartak a pa- gimprentaan, aduan ladawan a magasin, radio, peli- 5. Ania ti nakaidumaan ti biag ita iti biag idi panawen ti Biblia, ket ania a saludsod ti tumaud? 6 PASET 2 TI PAGWANAWANAN
kula, ken telebision. . . . Inaldaw a mangmangted dagitoy kadatayo kadagiti baro a pakasingaan . . . Iti saan pay a nabayag, naipagarup a ti panawentayo ket maawagan iti 'Panawen ti Pannakalawlawag.' Ngem ad-adda met a nagbalin a 'Panawen ti Pannakasi- nga.' " Naibaga dagitoy iti grupo dagiti estudiante idiay United States, nasurok nga 60 a tawen ti na- palabasen. Kinuna ti The Watchtower a Septiem- bre 15, 1958 a ti "pakasingaan ket umadu bayat nga umas-asideg ti panungpalan daytoy a lubong." Pud- no la unay dayta! Gapuna, mangpataud daytoy iti nagpateg a saludsod: Ania ti mabalintayo nga ara- miden tapno saantayo a masinga ket agbalintayo a kas ken Maria a nangipamaysa kadagiti naespiri- tuan a bambanag? SAAN A NAAN-ANAY A PANANGUSAR ITI LUB ONG 6 Tapno ad-adda a maikasaba ti Pagarian, 6. Kasano nga us-usaren dagiti adipen ni Jehova ti teknolo- hia ti lubong? OKTUBRE 15, 2015 PASET 2 7
us-usaren a naimbag ti organisasion ni Jehova ditoy daga ti teknolohia ti lubong. Alaentayo a pagarigan ti "Photo-Drama of Creation." Maysa daytoy a pan- nakaipabuya dagiti slide ken motion picture nga ad- daan iti kompleto a kolor ken uni. Sakbay ken bayat ti Gubat Sangalubongan I, naragsakan ti minilion a tattao iti intero a lubong iti pannakaipabuya daytoy. Iti maudi a paset, nailadawan iti pabuya ti iyaay ti natalna a Sangaribu a Tawen a Panagturay ni Jesu- Kristo. Idi agangay, naibrodkas iti radio ti mensahe ti Pagarian ket nangngeg dayta ti minilmilion pay a tattao iti intero a lubong. Ita, maus-usaren ti kom- piuter ken Internet tapno maisaknap ti naimbag a damag iti intero a lubong ken uray kadagiti naiput- putong nga isla. 7 Mamakdaar ti Biblia a napeggad ti naan-anay a panangusar kadagiti bambanag nga ituktukon ti lubong. (Basaen ti 1 Corinto 7:29-31.) Mabalin a 7. (a) Apay a napeggad ti naan-anay a panangusar iti lu- bong? (b) Ania koma ti ad-adda a pagannadantayo? (Kitaen ti footnote.) 8 PASET 2 TI PAGWANAWANAN
mangibus ti maysa a Kristiano iti adu a tiempo ka- dagiti bambanag a saan met a dakes, kas iti panag- basa, panagbuya, panagpasiar, panag-shopping, ken panangammo iti kabaruan nga elektroniko a gadget wenno nangingina nga alikamen. Mabalin met a ma- ngibus iti tiempotayo ti pannaki-chat wenno panag- lukat iti social networking site iti Internet, panag- teks, panag-email, ken kanayon a panangammo iti kabaruan a damag wenno pasamak iti isports ken mabalin a makaadikto pay dagita. (Ecl. 3:1, 6) No saantayo a limitaran ti tiempotayo kadagiti saan a napateg a bambanag, mabalin a maliwayantayo ti kapatgan iti amin - ti panagdayawtayo ken Jehova. - Basaen ti Efeso 5:15-17. 8 Inaramid ni Satanas ti lubongna a manga- trakar ken mangsinga kadatayo. Pudno dayta idi Kitaen ti artikulo a 'Ti Awanan Kapadasan Mamati iti Tunggal Sao' iti regular nga edision. 8. Apay a nakapatpateg ti balakad a saantayo nga ayaten da- giti bambanag iti lubong? OKTUBRE 15, 2015 PASET 2 9
umuna a siglo, ket nakarkaro a kasta ita. (2 Tim. 4:10) Ngarud, masapul nga ipangagtayo daytoy a balakad: "Dikay ayaten . . . ti bambanag nga adda iti lubong." No kanayon nga agbiagtayo maitunos iti dayta a balakad, saantayo a masinga ket ad- adda nga 'ayatentayo ti Ama.' Makatulong dayta tapno nalaklaka a maaramidtayo ti pagayatan ti Dios ket magun-odtayo ti anamongna iti agnana- yon. - 1 Juan 2:15-17. IPAMAYSAM TI NAPATEG A BAMBANAG 9 Ti naasi a balakad ni Jesus ken Marta ket naan- anay a maitunos iti isursurona ken iti ulidanna. Im- paregtana kadagiti adalanna nga ipamaysada ti ag- serbi ken Jehova ken iti Pagarianna nga awan ti pakasingaanda. (Basaen ti Mateo 6:22, 33.) Saan a pakaringgoran ni Jesus dagiti material a bam- banag; awan ti balay wenno dagana. - Luc. 9:58; 19:33-35. 9. Ania ti imparegta ni Jesus kadagiti adalanna nga ipamay- sada, ken kasano a nangipaay iti ulidan? 10 PASET 2 TI PAGWANAWANAN
10 Adu ti napasamak kabayatan ti ministerio ni Jesus a mabalin a makasinga koma kenkuana, ngem di pulos nagpasinga kadagitoy. Iti rugi ti ministerio- na, kalpasan nga insurona dagiti tattao ken nanga- ramid iti milagro idiay Capernaum, kiniddaw dagiti tattao a saanna koma a panawan ti siudadda. Ngem ania ti inaramid ni Jesus iti makaallukoy a kiddaw- da? Imbagana: "Kasta met nga iti sabsabali a siu- dad masapul nga ideklarak ti naimbag a damag ti pagarian ti Dios, agsipud ta naibaonak maigapu iti daytoy." (Luc. 4:42-44) Sinursor ni Jesus ti intero a Palestina, a nangasaba ken nangisuro. Nupay per- pekto ni Jesus, nabannog met gapu iti napinget a pa- nagserbina iti Dios, isu a kinasapulanna ti aginana. - Luc. 8:23; Juan 4:6. 11 Iti sabali a pasamak, idi isursuro ni Jesus da- giti pasurotna no kasano a sanguenda ti ibubusor, 10. Ania nga ulidan ti impaay ni Jesus iti rugi ti ministe- riona? 11. Ania ti imbaga ni Jesus iti lalaki nga adda saanda a pag- kinnaawatan iti kabsatna, ket ania ti impakdaar ni Jesus? OKTUBRE 15, 2015 PASET 2 11
kinuna ti maysa a lalaki: "Mannursuro, ibagam iti kabsatko nga ibingayannak iti tawid." Ngem saan a nakibiang ni Jesus iti ririda. Imbes ketdi, kinunana: "Asino ti nangdutok kaniak nga ukom . . . maipaay kadakayo?" Kalpasanna, intuloy ni Jesus ti nangi- suro a pinakdaaranna dagiti dumdumngeg a napeg- gad ti masinga iti panagserbi iti Dios gapu iti pa- nagtarigagay kadagiti material a bambanag. - Luc. 12:13-15. 12 Narigat ti maudi a lawas ti panagbiag ni Jesus ditoy daga. (Mat. 26:38; Juan 12:27) Adu ti inara- midna. Naipasango pay iti nakababain a pannaka- bista ken naranggas nga ipapatay. Kas pagarigan, panunotenyo ti napasamak idi Domingo, Nisan 9, 33 C.E. Kas naipadto, napan ni Jesus idiay Jerusa- lem a nakasakay iti urbon nga asno, ket indaydayaw ti bunggoy kas daydiay "um-umay kas Ari iti nagan 12, 13. (a) S akbay la unay a mapapatay ni Jesus, apay a kayat ti dadduma a proselita a Griego a makita ni Jesus? (b) Ania ti inaramid ni Jesus iti mabalin koma a pakasinga- anna? 12 PASET 2 TI PAGWANAWANAN
ni Jehova." (Luc. 19:38) Iti simmaruno nga aldaw, simrek ni Jesus iti templo ket situtured a pinapanaw- na dagiti agnegnegosio iti balay ti Dios ta kuarkuar- taanda dagiti padada a Judio. - Luc. 19:45, 46. 13 Dadduma kadagiti tattao iti Jerusalem ket da- giti proselita a Griego a nagsiddaaw kadagiti inara- mid ni Jesus isu a kiniddawda ken apostol Felipe a kayatda a makita ni Jesus. Ngem saan nga impalu- bos ni Jesus a masinga isuna kadagiti napatpateg a bambanag a mapasamak. Saanna a kayat ti agbalin a nalatak tapno adda mangisakit kenkuana ket saan a papatayen dagiti kabusor ti Dios. Gapuna, kal- pasan nga inlawlawagna a dandanin matay, kinu- nana kada Andres ken Felipe: "Ti agayat iti ka- raruana madadaelna dayta, ngem ti manggura iti kararuana iti daytoy a lubong masaluadannanto day- ta a maipaay iti agnanayon a biag." Imbes a pagus- tuanna dagidiay a Griego, imbagana a tuladenda ti kinamanagsakripisiona ken inkarina: "No ti asi- noman agserbi kaniak, isu padayawanto ti Ama." OKTUBRE 15, 2015 PASET 2 13
Sigurado nga imbaga ni Felipe daytoy a sungbatna kadagiti nagsaludsod. - Juan 12:20-26. 14 Saan nga impalubos ni Jesus a masinga ti kangrunaan a panggepna a mangikasaba iti naimbag a damag, ngem saan met la a dayta ti kanayon nga inaramidna. Pinatganna ti awis iti maysa a kasar ket naparagsakna pay ti okasion ta pinagbalinna nga arak ti danum. (Juan 2:2, 6-10) Pinatganna met da- giti awis a pangrabii a kaduana dagiti gagayyemna ken dagiti agbalinto nga adalanna. (Luc. 5:29; Juan 12:2) Ngem kangrunaanna, kanayon a nangipaay ni Jesus iti panawen nga agkararag, agutob, ken agina- na. - Mat. 14:23; Mar. 1:35; 6:31, 32. "IKKATENTAYO MET TI TUNG GAL DADAGSEN" 15 "Ikkatentayo met ti tunggal dadagsen," insu- rat ni apostol Pablo, a nangyasping iti biag ti dedi- 14. Nupay inyun-una ni Jesus ti panangasabana, ania ti ma- ngipakita nga isu ket balanse? 15. Ania ti imbalakad ni apostol Pablo, ken kasano a nangi- paay iti nagsayaat nga ulidan? 14 PASET 2 TI PAGWANAWANAN
kado a Kristiano iti maysa a lumba. (Basaen ti Heb- reo 12:1.) Inaramid ni Pablo ti inkasabana. Binay- bay-anna ti napintas a posisionna iti Judaismo a ma- balin a nangpabaknang ken nangpalatak koma pay kenkuana. Impamaysana "ti napatpateg a bamba- nag." Sireregta a nagserbi iti Dios ket nagdaliasat iti adu a lugar a pakairamanan ti Siria, Asia Menor, Macedonia, ken Judea. Idi insuratna ti maipapan iti namnamana a biag nga agnanayon idiay langit, ki- nunana: "Iti pananglipat kadagiti banag a naliku- dan ken panangragpat kadagiti banag nga adda iti masanguanan, agregreggetak nga agturong iti kalat maipaay iti gunggona." (Fil. 1:10; 3:8, 13, 14) Gapu ta awan asawa ni Pablo, dayta ti nakatulong kenkua- na a 'naynay nga agserbi iti Apo nga awan ti maka- singa.' - 1 Cor. 7:32-35. 16 Kas ken Pablo, pinili ti dadduma nga adipen ti Dios ti agtalinaed nga awanan asawa tapno bassit 16, 17. Naasawaan man wenno saan, kasano a matuladta- yo ti ulidan ni Pablo kas adalan ni Kristo? Mangisalaysay iti kapadasan. OKTUBRE 15, 2015 PASET 2 15
laeng ti rebbengenda iti pamilia ket maipamaysada ti agserbi para iti Pagarian. (Mat. 19:11, 12) Ma- sansan nga ad-adu ti responsabilidad dagiti naasa- waan nga agserserbi iti Dios. Ngem naasawaantayo man wenno saan, mabalintayo amin nga 'ikkaten ti tunggal dadagsen' a mabalin a mangsinga kadatayo iti panagserbitayo iti Dios. Nalabit agkasapulan day- ta iti panangikkat kadagiti aramid a mangagaw iti tiempotayo ken panangikeddeng kadagiti kalat tap- no ad-adu ti tiempotayo nga agserbi iti Dios. 17 Alaentayo a pagarigan ti agassawa a Welsh a da Mark ken Claire. Nagpayunirda kalpasan ti pa- nageskuelada ken intuloyda ti nagpayunir kalpasan a nagkasarda. Kinuna ni Mark: "Ad-adda a napa- simplemi ti biagmi idi inlakomi ti tallo ti kuarto- na a balaymi ken nagikkatkami iti part-time a tra- bahomi tapno makapagboluntariokami iti trabaho a panagibangon iti intero a lubong." Iti napalabas a 20 a tawen, nakapanda iti nagduduma a lugar iti Af- rica a timmulongda a nagibangon kadagiti Kingdom 16 PASET 2 TI PAGWANAWANAN
Hall. Adda pay tiempo a 15 laengen a doliar ti kuar- tada, ngem impaay ni Jehova ti kasapulanda. Kuna ni Claire: "Makaparagsak kadakami ti inaldaw nga agserbi ken Jehova. Immadu ti gagayyemmi, ket sa- ankami a nagkurang iti aniaman. Nagbassit laeng ti insakripisiomi no idilig iti ragsak ti amin-tiempo a panagserbimi ken Jehova." Kasta met laeng ti kapa- dasan ti adu a kakabsat nga agserserbi iti amin- tiempo. 18 Sika ngay? Ania ti aramidem no madlawmo a saanen a kas iti dati ti reggetmo a mangyun-una iti Pagarian gapu kadagiti pakasingaan? Mabalin a ma- sapul a parang-ayem ti panagbasam iti Biblia ken ti panagadalmo. Kasano a maaramidmo dayta? Ma- ilawlawag dayta iti sumaruno nga artikulo. Kitaen met ti pakasaritaan ti biag da Hadyn ken Me- lody Sanderson iti artikulo a "Panangammo ken Pananga- ramid iti Umiso." (Ti Pagwanawanan, Marso 1, 2006) Inlakoda ti dakkel a negosioda idiay Australia tapno ma- kapagpayunirda. Basaem ti napasamak idi nausarda ami- nen ti kuartada idi agserserbida kas misionero idiay India. 18. Ania dagiti saludsod a masapul nga usigentayo? OKTUBRE 15, 2015 PASET 2 17
Itultuloymo nga Utoben Dagiti Naespirituan a Bambanag "Utobem dagitoy a banag; maipamaysaka kadakuada, tapno ti panagrang-aymo maiparangarang iti amin a tattao." - 1 TIM. 4:15. KANTA: 57, 52 ANIA TI SUNGBATMO? Ania ti kaipapanan ti panagutob? Ania dagiti naimbag a bambanag a mabalintayo nga utoben? Ania dagiti pagimbagan ti inaldaw a panangutob iti Sao ti Dios? GAPU iti lengguahe, makabasa, makasurat, maka- sao, maawatan dagiti tattao ti sasao, makapagka- rarag, ken makapagkantada a mangidaydayaw ken Jehova. Nakaskasdaaw ti tunggal maysa kadagitoy a paglaingan. Maaramidtayo dagita gapu iti utekta- yo, a pakairamanan dagiti agkokonektar a neuron a saan pay laeng a maawatan dagiti sientista agingga 1, 2. Apay a naisangsangayan ti utek ti tao? 18 PASET 2 TI PAGWANAWANAN
ita. Gapu ta naisangsangayan ti utektayo, kabaelan- tayo a sursuruen ti maysa a lengguahe. Kinuna ti maysa a propesor iti lengguahe: "Ti abilidad dagiti ubbing nga agsursuro iti lengguahe ti maysa a na- kaidumaan ti [tao]." 2 Ti abilidad ti tao nga agsao iti nagduduma a pagsasao ket nakaskasdaaw a sagut ti Dios. (Sal. 139:14; Apoc. 4:11) Naidumduma ti inted ti Dios nga utektayo iti sabali pay a pamay-an. Saan a kas kadagiti animal, 'ti Dios pinarsuana ti tao a kalad- ladawanna.' Addaantayo iti wayawaya nga agpili. Mabalintayo nga ikeddeng no usarentayo ti abilidad nga agsursuro iti lengguahe a mangidayaw iti Dios. - Gen. 1:27. 3 Nangted ti Dios iti nagsayaat a sagut - ti Bib- lia. Impaayna dayta iti amin a mayat a mangidayaw kenkuana kas Namarsua iti lengguahe. Mabasa ti intero wenno paset dayta iti nasurok a 2,800 a 3. Ania a nagsayaat a sagut ti inted ni Jehova tapno agba- lintayo a masirib? OKTUBRE 15, 2015 PASET 2 19
lengguahe. No adalem ken ipapusom ti nasantuan a sursurat, maadda kenka ti kapanunotan ti Dios. (Sal. 40:5; 92:5; 139:17) Iti kasta, maragsakan- ka a mangutob kadagiti bambanag a "makabael a mamagsirib kenka maipaay iti pannakaisalakan." - Basaen ti 2 Timoteo 3:14-17. 4 Ti panagutob ket panangpampanunot iti maysa a banag, nasayaat man wenno dakes. (Sal. 77:12; Prov. 24:1, 2) Ti dua a nagsayaat nga utobentayo ket ti maipapan ken Jehova a Dios ken ti Anakna, ni Jesu-Kristo. (Juan 17:3) Ngem mabalin a maisalud- sodtayo, ania ti pakainaigan ti panagbasa iti panagu- tob? Ania dagiti mabalintayo nga utoben, ken kasa- notayo a mapagbalin a makaparagsak ti panagutob? SIGURADUEM A MAKAGUNG G ONA TI PANAGADALMO 5 Adda dagiti nakaskasdaaw a maaramidam uray 4. Ania ti panagutob, ken ania dagiti saludsod nga usigen- tayo? 5, 6. No agbasaka, ania ti makatulong kenka tapno ad- adda a maawatam ken malagipmo ti nabasam? 20 PASET 2 TI PAGWANAWANAN
no saanmo a pampanunoten dagita, kas iti panaga- nges, pannagna, panagbisikleta, ken panagmakini- lia. No dadduma, kasta met laeng iti panagbasa. Gapuna, nagpateg a panunotem wenno ipamaysam ti kaipapanan ti basbasaem. No makadanonka iti ngudo ti parapo wenno sakbay a basaem ti sumaru- no a subtitulo ti maysa a publikasion, mabalin nga agsardengka biit ket panunotem ti nabasam tapno masiguradom nga umiso ti naawatam. Siempre, no masinga wenno saan a naipamaysa ti panunotmo iti basbasaem, mabalin a saan a makagunggona ti pa- nagbasam. Kasano a maliklikan dayta? 6 Sigun iti nasukimat dagiti sientista, nalaklaka a malagip ti agbasbasa ti nabasana no mangngegna ti basbasaenna. Ammo dayta ti Namarsua iti utekta- yo. Dayta ti gapuna nga imbilinna ken Josue a basaenna ti libro ti Linteg iti "nababa a timek." (Basaen ti Josue 1:8.) Mabigbigmonto a no ag- basaka iti Biblia iti nakapsut wenno nababa a ti- mek, ad-adda a maipasagepsep dayta iti panunotmo. OKTUBRE 15, 2015 PASET 2 21
Makatulong pay dayta tapno ad-adda a maipamay- sam ti agbasa. 7 Nupay nalaka laeng ti agbasa, ti panagutob ket agkasapulan iti panangipamaysa iti panunot. Gapu iti dayta, ad-adda a pilien ti utek ti imperpekto a tao nga aramiden ti nalaklaka a banag. Ti ngarud kasayaatan a tiempo ti panagutob ket no nakaina- naka ken iti lugar nga awan ti makasinga kenka. Nagutob ti salmista bayat a siririing a nakaidda iti rabii. (Sal. 63:6) Uray ni Jesus nga addaan iti per- pekto a panunot, ammona a nasayaat ti agutob ken agkararag iti naulimek a lugar. - Luc. 6:12. DAGITI NAIMBAG A BAMBANAG NGA UTOBENTAYO 8 Ti panangpampanunot iti nabasam iti Biblia 7. Kaano ti kasayaatan a tiempo ti panangutob iti S ao ti Dios? (Kitaen ti ladawan iti panid 23 iti regular nga edi- sion.) 8. (a) Malaksid iti Biblia, ania pay ti mabalintayo nga uto- ben? (b) Ania ti marikna ni Jehova no ibagatayo iti sabsa- bali ti maipapan kenkuana? 22 PASET 2 TI PAGWANAWANAN
ket maysa a nagsayaat a pamay-an ti panagutob. Ngem adda pay dadduma. Kas pagarigan, bayat a palpaliiwem dagiti pinarsua ti Dios, agsardengka biit sa agmennamennaka. Mabalin a matignayna- ka dayta a mangidayaw ken Jehova gapu iti ki- naimbagna, ket no adda kaduam, iyebkasmo ken- kuana ti panangapresiarmo kadagita. (Sal. 104:24; Ara. 14:17) Napateg kadi ken Jehova ti kasta a panagutob, panagkararag, ken panangyebkasmo iti sabsabali ti apresasionmo kenkuana? Kitaentayo ti sungbat ti Saona. Kuna ti Biblia maipapan iti ma- udi nga al-aldaw: "Iti dayta a tiempo nagsao iti maysa ken maysa dagidiay agbuteng ken Jehova, tunggal maysa iti kaduana, ket ni Jehova nangi- pangpangag ken immim-imdeng. Ket maysa a libro a pakalaglagipan nangrugi a masuratan iti sangua- nanna maipaay kadagidiay agbuteng ken Jehova ken maipaay kadagidiay mangpampanunot iti nagan- na." - Mal. 3:16. OKTUBRE 15, 2015 PASET 2 23
9 Imbaga ni apostol Pablo ken Timoteo nga 'utobenna' wenno panunotenna ti epekto ti panag- sasao, panagtigtignay, ken panangisurona. (Basa- en ti 1 Timoteo 4:12-16.) Kas ken Timoteo, adu dagiti naespirituan nga aktibidad a mabalintayo a panunoten. Kas pagarigan, kasapulantayo ti pana- wen nga agutob no agsagsaganatayo a mangyadal iti Biblia. Panunotentayo ti kasapulan ti tunggal iyad-adalantayo, kas iti saludsod wenno ilustrasion nga usarentayo a makatulong kadakuada tapno ru- mang-ayda. Makagunggona ti kasta a panagutob ta makatulong dagita tapno bumileg ti pammatita- yo ken agbalin nga epektibo ken makaparagsak ti panangyadaltayo iti Biblia. Magunggonaantayo met no agutobtayo sakbay a mapantayo mangasaba. (Basaen ti Esdras 7:10.) No mangbasatayo iti may- sa a kapitulo iti libro ti Biblia nga Aramid, 'ru- mangrang a kas apuy' ti regtatayo a mangasaba. No imbaga ni Pablo nga utoben ni Timoteo? 9. (a) Ania ti (b) Kasano nga iyaplikartayo ti balakad ni Pablo no agsag- saganatayo para iti panangasaba? 24 PASET 2 TI PAGWANAWANAN
panunotentayo dagiti usarentayo a teksto iti Biblia iti dayta nga aldaw ken dagiti publikasion nga ipa- imatayo, makatulong dayta tapno maitungpaltayo ti trabahotayo. (2 Tim. 1:6) Panunotem dagiti tat- tao iti teritoria ken dagiti paginteresanda. Makatu- long kadatayo dagita a panagsagana tapno epektibo a makapangasabatayo babaen iti "panangiparanga- rang iti espiritu ken pannakabalin" ti Sao ti Dios. - 1 Cor. 2:4. 10 Aginotnotarka kadi bayat dagiti palawag, asamblea, ken kombension? No repasuem dagiti in- notarmo, makatulong dayta tapno mautobmo dagi- ti naadalmo iti Sao ti Dios ken iti organisasionna. Kasta met, dagiti binulan a ruar ti Pagwanawanan ken Agriingkayo! ken dagiti kabaruan a publika- sion a nairuar iti kombension ket makaipaay iti impormasion a mabalintayo a basaen ken utoben. No basbasaem ti Tinawen a Libro, nasayaat no 10. Ania pay dagiti naimbag a bambanag a mabalintayo nga utoben? OKTUBRE 15, 2015 PASET 2 25
isardengmo iti apagbiit ti agbasa kalpasan a naba- sam ti maysa a kapadasan. Daytoy ti mangtedka iti tiempo a mangutob iti kabasbasam a kapadasan ket bay-am a tukayenna ti riknam. Mabalin met nga ugedam dagiti kangrunaan a punto wenno isuratmo dagiti nagustuam a punto iti igid ti panid a basba- saem a mabalin a makatulongto kenka no agsa- rungkar, agpalawag, ken no mangipastorka. Kang- runaanna, no agsardengka biit ket utobem dagiti basbasaem a naibatay iti Biblia a publikasion, ipal- palubosmo a dumanon iti pusom ti naadalmo ken maaddaanka iti gundaway nga agyaman ken Jehova babaen iti kararag gapu kadagiti naimbag a bamba- nag a nasursurom. INALDAW NGA UTOBEM TI SAO TI DIOS 11 Siempre, ti naipaltiing a Sao ti Dios ti kang- runaan nga utobentayo. Ngem ipapantayo a maipa- 11. Ania ti kangrunaan nga utobentayo, ken apay? (Kitaen met ti footnote.) 26 PASET 2 TI PAGWANAWANAN
rit ti maaddaan iti Biblia. Uray no kasta ti kasasa- ad, mabalinmo latta nga utoben dagiti addan iti pa- nunotmo, kas kadagiti paboritom a teksto ken da- giti liriko ti kanta ti Pagarian. (Ara. 16:25) Ket ti espiritu ti Dios ti tumulong kenka tapno malagip- mo dagiti naimbag a bambanag a naadalmo. - Juan 14:26. 12 Nasayaat a mangilasintayo iti sumagmamano nga aldaw iti maysa a lawas a mangbasa ken ma- ngutob iti linawas a panagbasa iti Biblia para iti Teokratiko nga Eskuelaan ti Panagministro. Maba- lin met nga utobentayo iti sabali nga aldaw dagiti insuro ken inaramid ni Jesus. Sigurado nga umana- mongka a karaman kadagiti mas pagaammo a lib- ro ti Biblia dagiti salaysay ti Ebanghelio maipa- pan iti biag ken ministerio ni Jesus. (Roma 10:17; Kitaen ti artikulo a "Ti Pannakidangadangmi nga Ag- talinaed a Nabileg iti Naespirituan" iti Pagwanawanan a Disiembre 1, 2006. 12. Ania a rutina ti makatulong tapno agbalin a makagung- gona ti panagbasa iti Biblia? OKTUBRE 15, 2015 PASET 2 27
Heb. 12:2; 1 Ped. 2:21) Naipaayan pay ketdi dagi- ti adipen ti Dios iti publikasion a mangipakita iti agsasaganad a pasamak ti biag ni Jesus ditoy daga. Talaga a makatulong dayta nangruna no basaen ken utobentayo a naimbag dagiti agpapada a salaysay iti Ebanghelio a nadakamat iti tunggal kapitulo. - Juan 14:6. APAY A NAKAPATPATEG TI PANAGUTOB? 13 Makatulong ti panangutob kadagiti naespiri- tuan a bambanag tapno agmataengan ti maysa a Kristiano. (Heb. 5:14; 6:1) No bassit ti panawen ti maysa a Kristiano a mangpanunot iti maipapan ken Jehova ken ni Jesus, kumapuy ti pammatina ket ma- balin nga agpeggad ti espiritualidadna wenno uma- dayo iti kinapudno. (Heb. 2:1; 3:12) Impakdaar ni Jesus a no saantayo nga ipangag wenno awaten ti Sao ti Dios "buyogen ti nasayaat ken naimbag a puso," 13, 14. Apay a nakapatpateg nga itultuloytayo nga utoben dagiti naespirituan a bambanag, ket matignaytayo a manga- ramid iti ania? 28 PASET 2 TI PAGWANAWANAN
saan nga 'agtalinaed' dayta iti pusotayo. Imbes ket- di, nalakatayo a maallukoy kadagiti "pakaringgoran ken kinabaknang ken ragragsak daytoy a biag" ket saantayo nga agmataengan. - Luc. 8:14, 15. 14 Gapuna, itultuloytayo nga utoben ti Sao ti Dios. Daytoy ti mangtignay kadatayo a mangtulad kadagiti kualidad ken personalidad ni Jehova a ma- basa iti Biblia. (2 Cor. 3:18) Awanen ti sapulenta- yo! Ti agtultuloy a panangam-ammo iti Dios ken ti panangipakita iti kinadayagna babaen iti panangtu- lad kenkuana ket nagsayaat a pribilehio. Agtultuloy dayta bayat nga itultuloytayo a sursuruen no kasa- no a tuladen ti naayat a nailangitan nga Amatayo. - Ecl. 3:11. 15 Makapagtalinaedtayo a naregta no itultuloy- tayo nga utoben dagiti naespirituan a bambanag. Iti kasta, maparegtatayo dagiti kakabsat ken dagiti 15, 16. (a) Kasano a personal a magunggonaantayo iti pa- nangutobtayo kadagiti naespirituan a bambanag? (b) Apay a narigat no dadduma ti agutob, ngem apay nga ikagumaan- tayo nga aramiden dayta? OKTUBRE 15, 2015 PASET 2 29
interesado a masarakantayo iti teritoria. No utoben- tayo a naimbag ti kapatgan a sagut ti Dios, ti da- ton a subbot ni Jesus, makatulong dayta kadatayo a mangipateg iti nasinged a relasiontayo iti Nasan- tuan nga Amatayo a ni Jehova. (Roma 3:24; Sant. 4:8) Ni Mark a taga-South Africa ket tallo a tawen a naibalud gapu iti neutralidadna kas Kristiano. Ki- nunana: "Ti panagutob ket mayarig iti naragsak a panagdiskobre. No kanayon nga utobentayo dagiti naespirituan a bambanag, ad-adu ti baro a maam- muantayo maipapan iti Diostayo a ni Jehova. No maup-upay ken madandanaganak maipapan iti ma- sanguanan, alaek ti Biblia ket utobek ti maysa a teksto ti Biblia. Kalpasanna, agkalman ti riknak." 16 Talaga nga adu ti pakasingaan iti lubong ita, isu a no dadduma narigat ti agutob kadagiti naes- pirituan a bambanag. Kinuna ni Patrick a matalek a kabsat a taga-Africa: "Kasla kahon ti surat ti pa- nunotko ta napno iti nagduduma nga impormasion. Adda dagiti nasayaat ken saan a nasayaat isu a ma- 30 PASET 2 TI PAGWANAWANAN
sapul nga inaldaw a mapaglalasin dagita. No suki- matek ti linaon ti panunotko, masansan nga adda- anak iti 'mangrirriribuk' a kapanunotan, isu nga ikararagko dagita ken Jehova tapno nalawag ti pa- nunotko sakbay nga agutobak. Nupay agkasapu- lan iti tiempo ti panangaramidko iti dayta sak- bay nga utobek dagiti naespirituan a bambanag, mariknak a nasingsingedak ken Jehova. Iti kasta, ad-adda a maawatak ti kinapudno." (Sal. 94:19) Wen, magunggonaan ti amin a 'mangsuksukimat iti Kasuratan iti inaldaw' ken mangut-utob kadagiti naadalda. - Ara. 17:11. KASANO A MAADDAANKA ITI PANAWEN? 17 Dadduma ti agriing a masapa tapno agbasa, agutob, ken agkararag. Aramiden met dayta ti dad- duma bayat ti panaginanada iti pangngaldaw. Baka mabalinmo nga aramiden daytoy iti rabii wenno sak- bay a maturogka. Kaykayat ti dadduma ti agbasa iti Biblia iti agsapa wenno sakbay a maturogda. Gapuna, 17. Kasano a maaddaanka iti panawen nga agutob? OKTUBRE 15, 2015 PASET 2 31
basaenda dayta iti "aldaw ken rabii," wenno regular. (Jos. 1:8) Ti napateg ket ti panangkissay iti tiempo kadagiti saan unay a napateg a bambanag tapno inal- daw a mautobtayo ti Sao ti Dios. - Efe. 5:15, 16. 18 Maulit-ulit nga ibaga ti Biblia a mabendisio- nan ti amin a mangutob iti linaonna ken dagidiay mangikagumaan a mangyaplikar iti naadalda. (Ba- saen ti Salmo 1:1-3.) Kinuna ni Jesus: "Naragsak dagidiay dumdumngeg iti sao ti Dios ken mangsal- salimetmet iti dayta!" (Luc. 11:28) Kangrunaanna, no inaldaw nga utobentayo dagiti naespirituan a bambanag, maidaydayawtayo ti Naindaklan a Na- marsua iti nakaskasdaaw nga utektayo. Iti kasta, ipaayannatayo ni Jehova iti naragsak a biag ita ken iti agnanayon a biag iti nalinteg a baro a lubong. - Sant. 1:25; Apoc. 1:3. 18. Ania ti ibaga ti Biblia kadagidiay inaldaw a mangutob iti S ao ti Dios ken mangikagumaan a mangyaplikar iti na- adalda? Kitaen ti wenno i-scan ti code 5 32 TI PAGWANAWANAN 2 L
I - 5 1 / 0 1 5 1 p w l 8 1 6 0 5 1